COFNODION CYFARFOD Y CYNGOR CYMUNED A GYNHALIWYD AR 8FED AWST 2022 YN NEUADD Y PENTREF.

Presennol; Y Cynghorwyr Gwyneth Davies, Clare Rooke, Sheena Duller, Amanda Williams a Matthew Sims.

Derbyniwyd ymddiheuriadau gan y Cyng Christian Pateman, Alan Wilkinson ac Ifan Jones Evans.

Cymerodd y cyfarfod hwn le oherwydd bod yn rhaid gohirio cyfarfod mis Gorffennaf.

Cytunwyd bod cofnodion y cyfarfod blaenorol yn gofnod cywir, cynigwyd gan y Cyng Clare Rooke ac eiliwyd gan y Cyng Sheena Duller.

Arwyddion pentrefi; adroddodd y clerc ei fod wedi derbyn e-bost gan C.C.C. yn ei hysbysu bod y dyluniad ar gyfer y 4 arwydd pentref i arwyddion Sir Benfro i weld sut y byddai'r dyluniad yn ffitio.

Adroddodd y clerc fod yna nifer dda o'r cyhoedd wedi dod i helpu i addurno'r pentref i baratoi ar gyfer Eisteddfod Tregaron. Roedd y Cynghorwyr yn ddiolchgar am y cymorth.

Soniwyd eto am bresenoldeb yng nghyfarfodydd y cyngor, cytunwyd i drafod hyn yng nghyfarfod mis Medi.

Adroddiad Ariannol.

Dywedodd y clerc wrth y cynghorwyr ei fod wedi derbyn anfoneb gan Archwilio Cymru am y swm o £434.25 ar gyfer archwiliad 2019-20.

Roedd datganiadau banc hefyd yn dangos £5466.43 yn y Cyfrif Cyfredol a £2479.90 yn y Cyfrif Wrth Gefn Busnes. Mynegodd y clerc ei bryder gyda'r swm yn y ddau gyfrif unwaith eto, ond mae yna gynlluniau i wario ar yr ardd gymunedol a'r gofeb rhyfel cyn diwedd y flwyddyn.

Haf o Hwyl; Dywedodd y Cyng Sheena Duller fod y cyngor cymuned wedi bod yn llwyddiannus yn eu cais am grant am arian i ddarparu gweithgareddau haf i blant y gymuned. Cafwyd trafodaeth ynglŷn â pha weithgareddau fyddai’n cael eu darparu a dyddiadau cynnal y digwyddiadau hyn, unwaith y byddai pawb yn cytuno, byddai posteri’n cael eu gwneud a digwyddiadau’n cael eu rhoi ar y dudalen cyfryngau cymdeithasol cymunedol.

Cofeb Ryfel; gofynnodd y clerc a oedd unrhyw gynnydd o ran dechrau gwaith ar y gofeb rhyfel. Nid oedd y gwaith o bwyntio'r slabiau wedi dechrau eto. A allem gael diweddariad erbyn y cyfarfod nesaf.

Gofynnwyd y cwestiwn am newid y fainc yn Ysbyty Ystwyth. Mae'r fainc bresennol wedi torri ac wedi ei lleoli y tu allan i Nant yr Heol. Awgrymwyd pe bai mainc newydd yn cael ei phrynu i'w hail-leoli naill ai ar lawnt Heol Maesglas neu ger y safle bws. Gofynnwyd i'r clerc fynd at Gymdeithas Tai Barcud.

Gofynnodd y Cyng Matthew Sims a oedd unrhyw ffordd i ni gael gwared ar y banciau gwydr o faes parcio Neuadd y Pentref nawr bod casgliad cyrbau. Bydd y clerc yn gwneud ymholiadau erbyn y cyfarfod nesaf.